वहीँ अपने संसदीय क्षेत्र में खुले पहले प्रधानमंत्री कौशल सेन्टर के उद्घाटन अवसर पर ख़ुशी व्यक्त करते हुए सांसद डॉ. उदित राज ने कहा कि मेरे क्षेत्र की जनता को मुझसे बहुत उम्मीदें है और मैं हमेशा उनपर खरा उतरने की कोशिश करता रहता हूँ | यह सेन्टर मैं यहाँ के निवासियों को समर्पित करता हूँ और उनसे यह भी अनुरोध करता हूँ कि वह इस सेन्टर में अपने बच्चों अधिक से अधिक संख्या में भेजे और उन्हें कुशल बनाएं | हमारे प्रधानमंत्री श्री नरेंद्र मोदी जी का सपना है कि देश का हर एक नौजवान कुशल बने और देश को विकास के पथ की ओर तेज़ी से अग्रसर करे | मैं जबसे अपने संसदीय क्षेत्र उत्तर-पश्चिम दिल्ली का सांसद बना हूँ तब से अपनी जनता के लिए समर्पित रहता हूँ | यदि मेरे प्रयास से यहाँ के बच्चों का भविष्य सुरक्षित हो सकता है तो मैं उसके लिए सदैव तत्पर रहता हूँ और इस सेंटर के निर्माण से मुझे पूरा यकीन है कि न केवल किराड़ी बल्कि आसपास के क्षेत्र से भी बच्चे यहाँ आकर यहाँ निःशुल्क प्रशिक्षण प्राप्त करेंगे | मैं राज्यमंत्री श्री अनंत कुमार हेगड़े का हार्दिक धन्यवाद करता हूँ कि वह इस कार्यक्रम में शामिल हुए और यहाँ के बच्चों का हौसला बढाया और मैं मेरी टीम से रचना आर. कालरा को भी बधाई देता हूँ जिन्होंने इस सेन्टर के खुलने में अहम योगदान दिया |